Във връзка с внесено *уведомление с вх. № ОВОС-492/05.03.2021г. с приложено актуално уведомление за класификация по чл.103, ал.5 от ЗООС за инвестиционно предложение (ИП):* ***„Технологично интегриране на КЦМ АД“****, включващо изграждане на нови инсталации: „Инсталация за екстракция на метали“ и „Депо за опасни отпадъци“ на производствената площадка на КЦМ АД, в ПИ 40467.1.764 (УПИ ІІ–1.764), ПИ 40467.1.765 (УПИ ІІІ–1.765) и ПИ 40467.1.772 (УПИ І–1.772), гр.Куклен, община Куклен, област Пловдив, с възложител* КЦМ АД*,* и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**1. По отношение на изискванията на глава шеста, раздел трети на ЗООС:**

Инвестиционното предложение „Технологично интегриране на КЦМ АД“ обхваща следните проекти:

Проект 1: Нова Рафинерия,

Проект 2: Модернизация на ТУ „Велц и рециклинг“,

Проект 3: Нова Електролиза,

Проект 4: Депо за опасни отпадъци;

Проект 5: Площадки за временно съхранение и обработка на прахообразни материали;

Проект 6: Модернизация на ЦПСОВ;

Проект 7: Инсталация за екстракция на метали, включващо изграждане на изцяло нови инсталации: „Инсталация за екстракция на метали“ и „Депо за опасни отпадъци“.

Така представеното инвестиционно предложение попада в обхвата на т.4.2.-инсталации за производство на цветни необработени метали от руди, концентрати или отпадъци от метали чрез металургични, химични или електролитни процеси и т.9-инсталации за обезвреждане или оползотворяване на опасни отпадъци чрез изгаряне, химично третиране или депониране по смисъла на Закона за управление на отпадъците на Приложение 1 от Закона за опазване на околната среда /ЗООС/ и на основание чл.92, т.1 от ЗООС подлежи на задължителна процедура по изготвяне на ОВОС.

В изпълнение на изискванията на чл. 4а от Наредбата за ОВОС е извършена проверка относно допустимостта на ИП спрямо режимите, определени в действащите Планове за управление на речните басейни (ПУРБ), Планове за управление за риска от наводнения (ПУРН) на територията на Басейнова дирекция Източнобеломорски район (БД ИБР). Съгласно становище с изх. № ПУ-01-324(1)/02.04.2021г., реализирането на ИП е допустимо от гледна точка на ПУРБ и ПУРН на ИБР, Закона за водите и подзаконовите актове към него при спазване на условията в становището на БД ИБР.

Действия по провеждане на процедура по ОВОС, съобразно изискванията на глава трета от Наредбата за ОВОС, в това число:

• Осигуряване изработването на задание за обхват и съдържание на ОВОС по реда на чл. 10 от Наредбата за ОВОС.

• Провеждане на консултации по заданието с РИОСВ Пловдив, РЗИ Пловдив, БД ИБР Пловдив, ВиК ЕООД гр.Пловдив, РД ПБЗН Пловдив и други специализирани ведомства и засегната общественост.

• Изготвяне на Доклад за ОВОС от колектив от експерти с ръководител, при спазване изискванията на чл.83 от ЗООС. Докладът се изработва въз основа на заданието за обхват и съдържание на ОВОС, при спазване изискванията на чл. 96 от ЗООС.

• Внасяне за оценка на качеството Доклад за ОВОС в един екземпляр на хартиен и на електронен носител (по реда на чл. 13 от Наредбата за ОВОС).

Към Доклада за ОВОС е необходимо писмено да заявите намерението си (ако имате такова) за прилагане на оценка по реда на чл. 99а от ЗООС за инвестиционното предложение (инсталацията).

• След положителна оценка на доклада Възложителят организира обществено обсъждане по реда на чл.97 от ЗООС със засегнати общини, райони и/или кметства. Решението по ОВОС се взема от компетентния орган в срок до 45 дни след провеждане на общественото обсъждане.

• Етапите на процедурата по ОВОС и изискванията, в т.ч изготвяне на документация, задължения и отговорности на Възложителя, са регламентирани в глава шеста, раздел ІІІ на ЗООС и в Наредбата за ОВОС (ДВ бр.25 от 2003 год., изм. и доп. ДВ бр.67 от 23.08.2019 год.)

**2. По отношение на изискванията на чл. 31 от Закона за биологичното разнообразие (ЗБР)**

Поземлени имоти с № 40467.1.764 (УПИ ІІ–1.764), ПИ 40467.1.765 (УПИ ІІІ–1.765) и ПИ 40467.1.772 (УПИ І–1.772), гр.Куклен, община Куклен, област Пловдив, в които се предвижда да се реализира инвестиционното предложение не попадат в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона: BG0000194 „Река Чая“ за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.), обявена със Заповед № РД-688/25.08.2020 г. на МОСВ.

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

След преглед на представената информация и на основание чл.39, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба на инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони, поради следните мотиви

● Инвестиционното предложение е предвидено да се реализира извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0000194 „Река Чая“.

● Поради характера и местоположението на инвестиционното предложение, няма вероятност осъществяването му да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.

● Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зони и нейните елементи.

**3. По отношение на изискванията на глава седма, раздел първи на ЗООС:**

С писмо изх. № УК-1845/30.06.2021г. на ИАОС се потвърждава извършената актуализирана класификация по чл.103, ал.5 от ЗООС, съгласно уведомление за класификация вх. № УК-13937/02.06.2021г. Въз основа на представената информация за броя и максималната вместимост на съоръженията, в които са налични и се очаква да бъдат налични опасни вещества, в т.ч. и отпадъци от Приложение 3 на ЗООС, предприятието запазва класификцията си като “ предприятие с висок рисков потенциал“.

Във връзка с горното и съгласно чл.99б, ал.2, т.2 от ЗООС, възложителят следва да представи пред РИОСВ-Пловдив, като отделно приложение към доклада за ОВОС по чл.96, ал.1, допълнителна информация и оценка, изготвена съгласно чл.10, ал.2 и ал.3 от Наредбата за предотвратяване на големи аварии с опасни вещества и за ограничаване на последствията от тях (ДВ, бр.5/2016 г.).

**4. По отношение на изискванията на глава седма, раздел втори на ЗООС:**

След приключване на процедурата по реда на глава шеста на ЗООС операторът КЦМ АД, съгласно чл.123в, т.1 от ЗООС следва да представи в ИАОС, гр.София информация за планирана промяна по Приложение №5 към чл. 16, ал.1 от Наредбата за условията и реда за издаване на комплексни разрешителни (приета с ПМС № 238 от 02.10.2009г., обн. ДВ бр.80/2009г., и посл изм. и доп.).

Копие на писмото е изпратено до Община Куклен, БД ИБР Пловдив и ИАОС София

Отговорено от РИОСВ-Пловдив на 06.07.2021г.